

МОНГОЛ УЛСЫН ХУУЛЬ

2018 оны 02 сарын 02 өдөр Төрийн ордон, Улаанбаатар хот

**НИЙГМИЙН ДААТГАЛЫН САНГААС**

**ОЛГОХ ТЭТГЭВЭР, ТЭТГЭМЖИЙН**

**ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Нийгмийн даатгалын сангаас олгох тэтгэвэр, тэтгэмжийн тухай хуулийн 4 дүгээр зүйлийн 1 дэх хэсгийн “60 нас хүрсэн” гэсний дараа “эрэгтэй, 55 нас хүрсэн эмэгтэй” гэж нэмсүгэй.

 **2 дугаар зүйл.**Нийгмийн даатгалын сангаас олгох тэтгэвэр, тэтгэмжийн тухай хуулийн 4 дүгээр зүйлийн 2 дахь хэсгийн “55” гэснийг “50” гэж, мөн зүйлийн 3 дахь хэсгийн 1 дэх заалтын “55 нас хүрсэн бол” гэснийг “50 нас хүрсэн бол өөрийн хүсэлтээр” гэж, мөн хэсгийн 2 дахь заалтын “эрэгтэй 55 нас” гэснийг “эрэгтэй 50 нас” гэж, “эмэгтэй 50 нас хүрсэн бол” гэснийг “эмэгтэй 45 нас хүрсэн бол тус тус өөрийн хүсэлтээр” гэж, 22 дугаар зүйлийн 1, 2 дахь хэсгийн “5” гэснийг “7” гэж, мөн зүйлийн 1 дэх хэсгийн 1 дэх заалтын “таван” гэснийг “долоон” гэж, 2 дахь заалтын “таван” гэснийг “долоон” гэж, “60-д хуваана” гэснийг “84-д хуваана.” гэж тус тус өөрчилсүгэй.

**3 дугаар зүйл.**Энэ хуулийг 2018 оны 02 дугаар сарын 15-ны өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА М.ЭНХБОЛД